**Tom Nilsson** (s. 19. elokuuta 1993 Tyresö, Ruotsi) on ruotsalainen jääkiekkopuolustaja, joka pelaa SHL-joukkue Örebro HK:ssa. Hän laukoo oikealta.

Pelityyli
---------

Elite Prospects -sivuston Erik K. Pirin mukaan Nilsson on kylmäpäinen puolustava puolustaja, joka ei ole kovin isokokoinen, mutta tykkää pelata fyysisesti ja taklaa kovaa varsinkin avojäällä. Hän on myös hyvä luistelemaan, mutta Nilssonilla on kuitenkin kehitettävää hyökkäyspään pelaamisessa. Hän laukoo oikealta.

Ura
---

### Seuraura

Nilsson on Hanviksens SK:n kasvatti. Hän pelasi juniorina sittemmin myös AIK IF:ssä, jossa Nilsson voitti U16 SM:n hopeaa vuonna 2009. Seuraavaksi kaudeksi 2009–2010 Nilsson siirtyi Mora IK:hon. Kaudella 2010–2011 hän debytoi seuran HockeyAllsvenskan-joukkueessa, jossa Nilsson pelasi kolme runkosarja- ja kymmenen Kvalserien-ottelua tehden yhden syöttöpisteen. Kvalserien ei kuitenkaan päättynyt Moran sarjanousuun. Huhtikuussa 2011 hän teki vuoden mittaisen jatkosopimuksen joukkueen kanssa.

Toronto Maple Leafs varasi Nilssonin neljännellä kierroksella 100. pelaajana NHL:n varaustilaisuudessa 2011. Ensimmäisellä kokonaisella Allsvenskan-kaudellaan 2011–2012 hän teki 44 runkosarjaottelussa tehot 4+6=10. Maaliskuussa 2012 Nilsson teki taas vuoden mittaisen jatkosopimuksen Moran kanssa. Kaudella 2012–2013 hän teki Allsvenskanin runkosarjassa neljä tehopistettä.

Maaliskuussa 2013 Nilsson teki kolmivuotisen tulokassopimuksen Toronto Maple Leafsin kanssa. Hän sopi kuitenkin huhtikuussa pelaavansa ensimmäisen sopimuskauden 2013–2014 lainalla SHL-joukkue Frölunda HC:ssä. Nilsson teki SHL-debyyttinsä runkosarjan avauskierroksella 14. syyskuuta 2013 vieraissa Skellefteå AIK:ta vastaan. Hän sai ottelussa jääaikaa 23.34 minuuttia ja Nilsson keräsi teholukeman –1. Ensimmäisen SHL-maalinsa hän teki 17. lokakuuta 2013 Skellefteå AIK:ta vastaan. Kaikkiaan Nilssonin tulokaskausi liigassa toi 50 runkosarja- ja seitsemässä playoff-ottelussa tehot 2+2=4. Hän oli kauden päätteeksi ehdolla liigan vuoden tulokkaaksi, mutta palkinnon vei lopulta kuitenkin joukkuetoveri Andreas Johnson.

Kaudeksi 2014–2015 Nilsson siirtyi Toronto Maple Leafsin organisaatioon. Hän pelasi kautensa kuitenkin kokonaan farmijoukkue Toronto Marliesissa, AHL:ssä. Juuri ennen kauden 2015–2016 harjoitusleirin alkua Nilsson, Taylor Beck, Matthew Finn, Christopher Gibson ja Carter Verhaeghe kaupattiin Torontosta New York Islandersiin vaihdossa Michael Grabneriin. Islanders kuitenkin osti Nilssonin sopimuksen ulos ja hän palasi kolmivuotisella sopimuksella Frölundaan. Nilsson voitti kaudella 2015–2016 sekä Ruotsin-mestaruuden että Mestarien liigan mestaruuden.

Toukokuussa 2016 Nilsson teki vuoden mittaisen ja kaksisuuntaisen NHL-sopimuksen Vancouver Canucksin kanssa. Hän kuitenkin loukkaantui jo harjoituskaudella 2016–2017 ja palasi kaukaloihin AHL-joukkue Utica Cometsin vahvuudessa marraskuussa 2016. Nilssonin terveyshuolet jatkuivat kuitenkin pitkin loppukautta ja hän pelasi Cometsissa lopulta vain 17 runkosarjaottelua. Nilsson voitti kuitenkin joukkueen sisäisen tehotilaston lukemalla +7.

Kaudeksi 2017–2018 Nilsson palasi kotimaahansa ja siirtyi 2+1-vuotisella sopimuksella Djurgårdens IF:ään. Hänen runkosarjansa jäi kuitenkin vain 18 ottelun mittaiseksi jalkavammojen vuoksi. Kaudella 2018–2019 Nilsson teki SHL:n yhden kauden piste-ennätyksensä tehoilla 1+9=10. Hän voitti kauden päätteeksi SHL-hopeaa. Tammikuussa 2019 Nilsson teki Djurgårdenin kanssa kaksivuotisen jatkosopimuksen.

### Maajoukkueura

Nilsson pelasi alle 20-vuotiaiden MM-kilpialuissa vuonna 2013, jolloin hän voitti hopeaa. Nilsson valittiin Venäjää vastaan pelatun välieräottelun päätteeksi Ruotsin ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2011 voittaen hopeaa. Nilsson valittiin Kanadaa vastaan pelatun puolivälieräottelun päätteeksi Ruotsin ottelun parhaaksi pelaajaksi.

Ruotsin A-maajoukkueessa Nilsson on pelannut 24 ottelua tehopistein 2+2=4. Hän teki A-maajoukkuedebyyttinsä Euro Hockey Challengessa 3. maaliskuuta 2013 Oskarshamnissa Slovakiaa vastaan. Nilsson sai ottelussa myös yhden syöttöpisteen Fredrik Petterssonin tekemään maaliin. Ensimmäisen A-maajoukkuemaalinsa hän teki neljännessä ottelussaan 8. huhtikuuta 2013 Riiassa Latviaa vastaan.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Mora IK | Allsvenskan | 3 | 0 | 0 | 0 | 0 | – | – | – | – | – |  |  |  |  |  |  | U18 | 6 | 0 | 1 | 1 | 6 |
| 2011–2012 | Mora IK | Allsvenskan | 44 | 4 | 6 | 10 | 45 | – | – | – | – | – |
| 2012–2013 | Mora IK | Allsvenskan | 42 | 1 | 3 | 4 | 18 | – | – | – | – | – |  |  |  |  |  |  | JMM | 6 | 0 | 2 | 2 | 4 |
| 2013–2014 | Frölunda HC | SHL | 50 | 2 | 2 | 4 | 22 | 7 | 0 | 0 | 0 | 2 |
| 2014–2015 | Toronto Marlies | AHL | 44 | 1 | 5 | 6 | 26 | 4 | 0 | 0 | 0 | 2 |
| 2015–2016 | Frölunda HC | SHL | 37 | 1 | 6 | 7 | 34 | 7 | 1 | 1 | 2 | 2 | Le Mat-pokalen |
| 2016–2017 | Utica Comets | AHL | 17 | 0 | 3 | 3 | 10 | – | – | – | – | – |
| 2017–2018 | Djurgårdens IF | SHL | 18 | 1 | 3 | 4 | 8 | 9 | 0 | 0 | 0 | 6 |
| 2018–2019 | Djurgårdens IF | SHL | 48 | 1 | 9 | 10 | 16 | 14 | 0 | 1 | 1 | 2 |
| 2019–2020 | Djurgårdens IF | SHL | 51 | 4 | 9 | 13 | 18 | – | – | – | – | – |
| 2020–2021 | Djurgårdens IF | SHL | 46 | 1 | 5 | 6 | 22 | 3 | 1 | 0 | 1 | 2 |
| 2021–2022 | Djurgårdens IF | SHL | 24 | 2 | 3 | 5 | 16 | – | – | – | – | – |
| 2022–2023 | Frölunda HC | SHL | 47 | 3 | 3 | 6 | 18 | 12 | 0 | 1 | 1 | 2 |
| 8 kautta | yhteensä | SHL | 321 | 15 | 40 | 55 | 154 | 52 | 2 | 3 | 5 | 16 |
| 2 kautta | yhteensä | AHL | 61 | 2 | 11 | 13 | 60 | 4 | 0 | 0 | 0 | 2 |

Lähteet
-------

* Tom Nilsson The Internet Hockey Databasessa (englanniksi)
* Tom Nilsson Eurohockey-sivustolla (englanniksi)
* Tom Nilsson *Elite Prospects*. Everysport Media Group AB.  (englanniksi)

### Viitteet

1. 1 2  Bodin, Uffe: Djurgårdsbacken ser ljuset i tunneln efter skadehelvetet: "Det har varit en stress" *Hockeysverige.se*.  25.1.2018. NewsMe. Viitattu 6.7.2018. (ruotsiksi)
2. 1 2 3 4 5 6 7 8 9  Tom Nilsson *Elite Prospects*. Everysport Media Group AB.  (englanniksi)
3. ↑  Johansson, Ronnie: "Chockad över kompetensen hos tränarna" *Hockeysverige.se*.  12.3.2012. NewsMe. Viitattu 13.1.2014. (ruotsiksi)
4. ↑  Leafs Sign Sparks & Nilsson *nhl.com/mapleleafs*.  19.3.2013. Toronto Maple Leafs. Viitattu 13.1.2014. (englanniksi)
5. ↑  Gyllander, Peter: Backen Tom Nilsson till Frölunda *frolundaindians.com*.  3.4.2013. Frölunda Hockey Club. Viitattu 13.1.2014. (ruotsiksi)
6. ↑  Game detail: 14 Sep 2013, Skellefteå AIK - Frölunda HC *Eurohockey.com*.  14.9.2013. European Ice Hockey Online AB & eSports.cz s.r.o. Viitattu 6.7.2018. (englanniksi)
7. ↑  Game detail: 17 Oct 2013, Frölunda HC - Skellefteå AIK *Eurohockey.com*.  17.10.2013. European Ice Hockey Online AB & eSports.cz s.r.o. Viitattu 6.7.2018. (englanniksi)
8. ↑  Tom Nilsson *SHL.se*. SHL AB. Viitattu 14.11.2019. (ruotsiksi)
9. ↑  Michael Grabner traded to Toronto Maple Leafs by New York Islanders for five players *NHL.com*.  17.9.2015. National Hockey League. Viitattu 17.9.2015. (englanniksi)
10. ↑  Aronsson, Joachim: Välkommen tillbaka, Tom *frolundaindians.com*.  9.10.2015. Frölunda Hockey Club. Viitattu 23.10.2015. (ruotsiksi)
11. ↑  Canucks sign Tom Nilsson *nhl.com/canucks*.  26.5.2016. Vancouver, B.C:  Vancouver Canucks. Viitattu 27.5.2016. (englanniksi)
12. ↑  Davis, Jeremy: Report: Tom Nilsson Returning to Sweden *canucksarmy.com*.  2.5.2017. The Nation Network Inc. Viitattu 3.8.2017. (englanniksi)
13. ↑  Elite Prospects - Utica Comets *eliteprospects.com*. Everysport Media Group. Viitattu 14.11.2019. (englanniksi)
14. ↑  Djurgården värvar från Nordamerika *difhockey.se*.  2.5.2017. Djurgården Hockey AB. Viitattu 3.8.2017. (ruotsiksi)
15. ↑  Tom Nilsson förlänger till 2021 *difhockey.se*.  17.1.2019. Djurgården Hockey AB. Viitattu 14.11.2019. (ruotsiksi)
16. ↑  BEST PLAYER OF THE GAME SELECTED BY THE TEAM (pdf) *hydra.iihf.com*.  5.1.2013. IIHF.  Arkistoitu 5.1.2016. Viitattu 3.8.2017. (englanniksi)
17. ↑  BEST PLAYERS PER GAME (pdf) *stats.iihf.com*.  24.4.2011. IIHF. Viitattu 3.8.2017. (englanniksi)
18. ↑  Sweden vs Slovakia - EHC - Euro Hockey Challenge - boxscore *pointstreak.com*.  3.4.2013. Pointstreak Sports Technologies Inc. Viitattu 3.8.2017.
19. ↑  Sweden vs Slovakia - EHC - Euro Hockey Challenge - boxscore *pointstreak.com*.  8.4.2013. Pointstreak Sports Technologies Inc. Viitattu 3.8.2017.